
ŠIAULIŲ MIESTO SAVIVALDYBĖS ADMINISTRACIJOS
MIESTO ŪKIO IR APLINKOS SKYRIUS





Data 2023-04-17

Šiauliai


Sprendimo projekto tikslas yra pritarti kad būtų nauju punktu papildyta su UAB „Busturas“ 2020 m. kovo 30 d. sudaryta  Keleivinio kelių transporto vietiniais (miesto) susisiekimo maršrutais viešųjų paslaugų teikimo ir nuostolių kompensavimo sutartis Nr. SŽ- 411. 

Sprendimo projekte aptariami klausimai reguliuojami Šiaulių miesto savivaldybės tarybos 2020 m. kovo 5 d. sprendimu Nr. T-60 „Dėl Keleivinio kelių transporto vietiniais (miesto) susisiekimo maršrutais viešųjų paslaugų teikimo ir operatoriaus veiklos sutarčių patvirtinimo, įgaliojimų suteikimo ir sprendimo pripažinimo netekusiu galios“, kuriuo patvirtinta ir su UAB Busturas pasirašyta Keleivinio kelių transporto vietiniais (miesto) susisiekimo maršrutais viešųjų paslaugų teikimo ir nuostolių kompensavimo sutartis su visais jos priedais (toliau – sutartis).

Keičiama Keleivinio kelių transporto vietiniais (miesto) susisiekimo maršrutais viešųjų paslaugų teikimo ir nuostolių kompensavimo sutartis, pakeičiant sutarties priedą dėl atitinkamų nustatytu vietinio (miesto) reguliaraus susisiekimo autobusų maršrutų pasikeitimų ir papildant sutartį nauju punktu, kuriame numatyta, kad, pasikeitus autobusų maršrutams, būtų galima keisti Sutarties priedą, sudarant su Vežėju papildomą susitarimą prie Sutarties be atskiro Savivaldybės tarybos pritarimo Sutarties priedo dėl maršrutų pakeitimui.
Tai leistų dėl įvairių priežasčių reikalingus atlikti maršrutų pakeitimus  atlikti operatyviau ir greičiau. 

Priėmus sprendimą neigiamų pasekmių nenumatoma.

Priėmus sprendimą Šiaulių miesto savivaldybės teisės aktai nekeičiami, nenaikinami.  

Priėmus sprendimą reikės parengti Keleivinio kelių transporto vietiniais (miesto) susisiekimo maršrutais viešųjų paslaugų teikimo ir nuostolių kompensavimo sutarties Nr. SŽ- 411, sudarytos  su UAB „Busturas“ papildomą susitarimą dėl šios sutarties priedo pakeitimo.

Sprendimui įgyvendinti papildomų biudžeto lėšų nereikės.

Antikorupcinis vertinimas neatliekamas.
Sprendimo projektą parengė Šiaulių miesto savivaldybės administracijos Miesto ūkio ir aplinkos skyrius. Tiesioginis rengėjas – vyr. specialistas Linas Grikšas, tel. (8 41) 596 319.

